MARIJAMPOLĖS „ŠALTINIO“ PROGIMNAZIJOS VEIKLOS KOKYBĖS ĮSIVERTINIMO GRUPĖS 2025–2026 MOKSLO METŲ VEIKLOS ATASKAITA

[bookmark: _heading=h.8ejn9adduhwr]Marijampolės „Šaltinio“ progimnazijos (toliau – Progimnazija) veiklos įsivertinimas buvo vykdomas vadovaujantis Įsivertinimo rekomendacijomis, patvirtintomis 2016 m. kovo 29 d. įsakymu Nr. V-267, 2023 m. išorės audito ataskaita bei Progimnazijos 2024–2026 metų strateginio plano tikslais ir uždaviniais. 2025–2026 mokslo metais pasirinkta tirti rodiklį 2.2.2 – Ugdymo turinio diferencijavimas, individualizavimas, suasmeninimas.
2025–2026 mokslo metais dėmesys buvo skirtas išsiaiškinti, kiek procentų mokytojų pamokose taiko diferencijavimą, individualizavimą, pastoliavimą ir personalizavimą; koks procentas mokytojų atsižvelgia į mokinių skirtybes; kokiam procentui mokinių sudaroma galimybė patirti įvairius ugdymo metodus, formas, kontekstus.
Progimnazijos veiklos kokybės įsivertinimui atlikti pasirinkta internetinės mokytojų, 3–8 kl. mokinių ir tėvų apklausos, Progimnazijos dokumentų analizė (2025–2026 m. m. ugdymo planas; 2024–2026 m. strateginis planas; STEAM registracijos lapai; pamokų stebėjimo protokolai), interviu su Progimnazijos administracijos atstovais, mokytojais ir mokiniais. 
Analizuojant dokumentus, atsižvelgta kaip į gaires, kokių rezultatų norime pasiekti. Pamokų stebėjimo protokolais gauti duomenys apie mokytojų taikomą personalizavimą, pastoliavimą, diferencijavimą ir individualizavimą pamokose. Interviu metodu buvo išsiaiškinta, kiek procentų mokytojų planuoja taikyti diferencijavimą, individualizavimą, personalizavimą ir pastoliavimą ugdymo procese. Interviu su mokytojais ir mokiniais, analizuojant STEAM registracijos lapus, išsiaiškinta, kokiam procentui klasių buvo sudaryta galimybė ugdytis kitoje aplinkoje, patirti kitokias ugdymo formas. Atlikus internetinį mokytojų, tėvų ir mokinių anketavimą, surinkta platesnė informacija apie tiriamus rodiklio aspektus.
Atlikus visą tiriamąjį darbą, paaiškėjo, kad 100 proc. mokytojų planuoja, tačiau diferencijavimas / individualizavimas stebimas 90 proc. pamokų. 70 proc. mokinių teigia, kad jiems užduotys yra diferencijuojamos/ individualizuojamos, tačiau vis tik 30 proc. mokinių teigia, kad užduotys per sunkios. Ši tendencija stebima daugiausiai 5–8 klasėse. 60 proc. tėvų pastebi, kad mokiniui užduotys diferencijuojamos/ individualizuojamos, tačiau 22 proc. į klausimą negalėjo atsakyti.
93 proc. mokytojų teigia taikantys personalizavimą ugdymo procese. 73 proc. mokinių tą patvirtina.
90 proc. mokytojų teigia, kad planuodami ugdymą atsižvelgia į mokinių stiprybes, turimą patirtį, mokinių darbo tempą. 73 proc. mokinių teiginiui pritaria. 71 proc. tėvų taip pat pastebi, kad mokytojai į visa tai atsižvelgia. 13 proc. tėvų su teiginiu nesutinka, 15 proc. į klausimą negalėjo atsakyti.
93 proc. mokytojų teigia, kad ugdymo procese sudaro mokiniams sąlygas rinktis mokymosi formas ir būdus. 82 proc. mokinių teiginiui pritaria. 53 proc. tėvų taip pat tą pastebi, tačiau 20 proc. su tuo nesutinka. 26 proc. į klausimą negalėjo atsakyti.
77 proc. mokytojų teigia sudarantys galimybes mokiniams ugdytis ne tik pamokoje. 83 proc. mokinių teiginiui pritaria. 85 proc. tėvų taip pat tą pastebi. 2 proc. su tuo nesutinka. 13 proc. į klausimą negalėjo atsakyti. Pagal STEAM registracijos lapą, 100 proc. klasių buvo sudarytos sąlygos apsilankyti Marijampolės atvirosios prieigos STEAM centre ir ugdytis kitoje aplinkoje.
25 proc. mokinių ir net 57 proc. tėvų į anketos klausimą apie lankomą būrelį neatsakė. 75 proc. apklausoje dalyvavusių mokinių veikla būreliuose patinka, 4 proc. nepatinka. 42 proc. į klausimą apie būrelius atsakiusių tėvų veikla būreliuose patinka ir tik 1 proc. nepatinka.
97 proc. mokytojų teigia taikantys pastoliavimą ugdyme, teikiantys papildomą ugdymo pagalbą pamokoje ar konsultacijų metu. 84 proc. mokinių šiam teiginiui pritaria. 84 proc. tėvų taip pat mano, kad mokiniai kilus sunkumams  sulaukia papildomos savalaikės pagalbos. 3 proc. su tuo nesutinka, 1 proc. į klausimą negalėjo atsakyti.
Išvados: Progimnazijos veikla pagal rodiklio 2.2.2 – ugdymo turinio diferencijavimas, individualizavimas, suasmeninimas aspektus yra pakankamai kryptinga, tačiau tobulintina sritis.
Stipriosios pusės (4 lygis) yra diferencijavimo, individualizavimo, personalizavimo planavimas ugdymo procese; mokymosi aplinkų ir kontekstų įvairovė, ypač STEAM kryptis; pagalba mokiniui. 
Tobulintinos pusės (3 lygis): 5-8 klasių koncentre, sąsajos su mokinio patirtimi ir interesais, galimybė rinktis užduoties atlikimo formą ir būdą. Komunikacija su tėvais dėl diferencijavimo ir individualizavimo pamokoje, galimybės pasirinkti mokymosi būdus ir formas.
Rekomendacijos: 
1. Mokytojų metodinėse grupėse aptarti praktinius būdus, kaip diferencijavimas ir individualizavimas pamokoje gali būti matomas mokiniui. 
2. 5–8 kl. koncentro mokytojams sudaryti sistemingą galimybę rinktis užduočių atlikimo būdus ar formas (pvz. bent 1 kartą kiekviename skyriuje). 
3. Tobulinti komunikaciją tarp Progimnazijos ir tėvų. Siekiant sumažinti „negaliu atsakyti” procentą, rekomenduojame paruošti informaciją kaip progimnazijoje vykdomas individualizavimas, diferencijavimas, personalizavimas, pastoliavimas ir išplatinti tėvams. 
4. Veiklų organizatoriams aktyviau viešinti ugdymo kitoje erdvėje atvejus, nes dalies veiklų tėvai nemato. 
5. Būrelių vadovams rekomenduojame informuoti būrelį lankančio mokinio tėvus apie būrelio veiklą, mokinio sėkmes ir sunkumus. 

